תמר עילם גינדין

תמר עילם גינדין (נולדה ב-6 בנובמבר 1973) היא בלשנית ישראלית המתמחה בפרסית ובאיראן הקדומה והמודרנית. נולדה בירושלים וגדלה בגדרה. מגיל צעיר נמשכה ללימודי שפות וכבר כנערה למדה, בין היתר, סינית, צרפתית וערבית. בגיל 14 החלה להתעניין בפרסית ובתולדות איראן, בעקבות התיידדותה עם עולה חדשה מאיראן. בהמשך שירתה בחיל המודיעין. סיימה תואר ראשון בבלשנות באוניברסיטה העברית בשנת תשנ"ז (1997), והמשיכה ללימודי דוקטורט במסלול הישיר בחוג לבלשנות תחת פרופסור שאול שקד אותו סיימה בשנת תשס"ה (2005). גינדין לימדה את השפה באוניברסיטה העברית, באוניברסיטת תל אביב ובאוניברסיטת חיפה.[דרוש מקור] עילם גינדין היא חברת סגל בכירה במרכז שלם, עמיתת מחקר במכון מאיר ומרים עזרי לחקר איראן והמפרץ הפרסי באוניברסיטת חיפה, חוקרת בצוות הפרסית היהודית של פרויקט פרידברג לחקר הגניזה הקהירית, חוקרת ומרכזת הפרויקט הבינלאומי של מילון הפרסית האמצעית, חוקרת ראשית בפרויקט מיפוי איזוגלוסות, במסגרת מענק Minerva Arches של מכון מקס פלאנק, ומפתחת הדרכה והוראת תחביר פרסי בעברית. היא מרצה מעל גבי במות שונות, לרבות באמצעי התקשורת, בהם היא מתראיינת ומגישה תוכניות, בנושאי השפה הפרסית, ההיסטוריה והאקטואליה של איראן וזיקתן ליהדות ולמדינת ישראל (כולל התמחות בניתוח מגילת אסתר לאור ההיסטוריה והשפה הפרסית) ומתחזקת בלוג פעיל בשם "עברית וחיות אחרות". בשנת 2006, לאחר שילדה שני ילדים, שימשה כפונדקאית וילדה את בנה של חולת כליות שהרופאים אסרו עליה להיכנס להריון. עילם גינדין מרצה בפורומים שונים גם על נושא זה. בתחילת 2018 החלה להעלות פודקאסט באתר ייעודי בשם "איראניום מועשר", הדן על נושאים שונים באיראן כגון היסטוריה ומיתולוגיה איראנית, ואקטואליה וחדשות מתוך איראן, בעיקר על רקע המחאות נגד המשטר. עילם גינדין היא אם לשלושה. מתגוררת בכפר סבא. The Early Judaeo-Persian Tafsirs of Ezekiel: Text, Translation and Commentary, בהוצאת האקדמיה למדעים של אוסטריה (אנ'), 2007 הטוב, הרע והעולם – מסע לאיראן הטרום אסלאמית, בסדרת אוניברסיטה משודרת, הוצאת מודן, 2011 מגילת אסתר: מאחורי המסיכה, הוצאת זרש (הוצאה עצמית), 2015, מהדורה שנייה (פברואר 2016), מהדורה מורחבת ומתוקנת 2022. גיבורים, מלכים ודרקונים,הוצאת זרש (הוצאה עצמית), 2017 המלכה, הוצאת זרש (הוצאה עצמית), 2023 אתר האינטרנט הרשמי של תמר עילם גינדין תמר עילם גינדין, ברשת החברתית פייסבוק תמר עילם גינדין, ברשת החברתית LinkedIn תמר עילם גינדין, סרטונים בערוץ היוטיוב קורות חיים מפורטים ורשימת פרסומים עדכנית אתר הוצאת זרש, ההוצאה לאור העצמית של תמר עילם גינדין הלל גרשוני, ד"ר עילם ומלכי פרס, באתר ערוץ 7, 12 בינואר 2012 בין שתי אמהות - סרט תיעודי של ערוץ 10 על תמר עילם גינדין כפונדקאית פרק #163 – תמר עילם גינדין אירנית מישראל בהֶסְכֶּת "גיקונומי" הפרק על פונדקאות בהֶסְכֶּת "עושים רפואה" ערוץ הכנסת - מחוץ לזמן - עם ד"ר תמר עילם גינדין, יוטיוב יעל יפה, "ילדים שיקראו את הספר יגדלו בלי הדעות הקדומות על איראן", באתר המקומון "צומת השרון" כפר סבא, 28 ביולי 2017 שילה פריד, עניין אישי עם ד"ר תמר עילם גינדין, באתר ערוץ 7, 6 באוגוסט 2020 קרן הבר, "ישראל היא בית קברות לשפות יהודיות": ריאיון עם ד"ר תמר עילם גינדין, בבלוג "הספרנים" של הספרייה הלאומית, 14.08.2022 תמר עילם גינדין (1973-), דף שער בספרייה הלאומית הלל גרשוני, ד"ר עילם ומלכי פרס, באתר ערוץ 7 על אודות, וקורות חיים מפורטים ורשימת פרסומים עדכנית באתר "עברית וחיות אחרות" (האתר של עילם גינדין) יעל יפה, "ילדים שיקראו את הספר יגדלו בלי הדעות הקדומות על איראן", באתר המקומון "צומת השרון" כפר סבא, 28 ביולי 2017 , פונדקאיות הן כמו זונות? כאן מגיבים, באתר YouTube‏, 25 ביולי 2018 חדשות הבוקר עם ניב רסקין, ‏"מרתיח אותי שמשווים את הפונדקאות לזנות", באתר ‏מאקו‏, 22 ביולי 2018 על אודות, באתר "עברית וחיות אחרות" (האתר של עילם גינדין)